钦定古今图书集成/明伦汇编/闺媛典/第101卷 > 皇清七 > 杨兆绅女
## 钦定古今图书集成/明伦汇编/闺媛典/第101卷 > 皇清七 > 杨兆绅女

按《苏州府志》：“嘉定诸生杨兆绅女，许字王新政。年十四，新政亡，女欲视含敛，父母止之，蔬食布衣，誓从死。未几，兆绅渡海，舟覆，女决意自尽。家人劝曰：‘母老弟幼，谁复可相依耶’？乃截发毁容，勤机杼以资俯仰。四年，政母闻其贤而怜其少，面喻之。翌日，女遣婢复于政母曰：‘得无疑吾志不坚乎’？密纫衣裳，剪发置父灵” 座，投缳于侧。顺治十八年“旌表。”